31. trolejbusu maršruts (Rīga)
31. trolejbusu maršruts ir Rīgas sabiedriskā transporta trolejbusu maršruts, kurā pasažieru pārvadājumi tiek nodrošināti no Centrāltirgus Rīgas centrā līdz sociālās aprūpes centram "Ezerkrasti" (galapunkta nosaukums „Berģuciems"), Vidzemes priekšpilsētas Berģu apkaimē. No 2022. gada 1. septembra aizvietoja 1. autobusu maršrutu. Sakarā ar trolejbusa vadītāju saslimstību no 2023. gada 23. oktobra līdz 2023. gada 18. decembrim trolejbusu vietā kursēja 31T autobusu maršruts.